CELEX: 32018D1578
Language: et
Date: 2018-09-18 00:00:00
Title: Nõukogu otsus (EL) 2018/1578, 18. september 2018, Euroopa Ühenduse ja Ameerika Ühendriikide valitsuse vahelise teadus- ja tehnoloogiakoostöö lepingu pikendamise kohta

22.10.2018   
               
               
                  ET
               
               
                  Euroopa Liidu Teataja
               
               
                  L 263/1
               
            
         NÕUKOGU OTSUS (EL) 2018/1578,
         18. september 2018,
         Euroopa Ühenduse ja Ameerika Ühendriikide valitsuse vahelise teadus- ja tehnoloogiakoostöö lepingu pikendamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 186 koostoimes artikli 218 lõike 6 teise lõigu punkti a alapunktiga v,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Nõukogu kiitis otsusega 98/591/EÜ (2) heaks Euroopa Ühenduse ja Ameerika Ühendriikide valitsuse vahelise teadus- ja tehnoloogiakoostöö lepingu (edaspidi „leping“) sõlmimise. Lepingule kirjutati alla Washingtonis 5. detsembril 1997 ning see jõustus 14. oktoobril 1998.
                  
               
                     (2)
                  
                  
                     Lepingu artikli 12 punktis b on sätestatud, et leping on sõlmitud esialgu viieks aastaks ning et seda võib seejärel koos võimalike muudatustega pooltevahelisel vastastikusel kirjalikul kokkuleppel veel viieks aastaks pikendada.
                  
               
                     (3)
                  
                  
                     Otsustega 2004/756/EÜ, (3) 2009/306/EÜ (4) ja 2014/240/EL (5) kiitis nõukogu järjest heaks lepingu pikendamise järgnevaks viieks aastaks. Leping kaotab kehtivuse 14. oktoobril 2018.
                  
               
                     (4)
                  
                  
                     Komisjoni talituste hindamise tulemused näitavad selgelt, et leping on oluline raamistik liidu ja Ameerika Ühendriikide koostöö hõlbustamiseks ühistes esmatähtsates vastastikust kasu toovates teadus- ja tehnoloogiavaldkondades. Seepärast on liidu huvides pikendada lepingut järgmiseks viieaastaseks ajavahemikuks.
                  
               
                     (5)
                  
                  
                     Mõlemad lepingupooled kinnitasid oma soovi pikendada lepingut veel viieks aastaks ilma selles muudatusi tegemata.
                  
               
                     (6)
                  
                  
                     Lepingu pikendamine tuleks seetõttu Euroopa Liidu nimel heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga kiidetakse liidu nimel heaks Euroopa Ühenduse ja Ameerika Ühendriikide valitsuse vahelise teadus- ja tehnoloogiakoostöö lepingu pikendamine järgmiseks viieks aastaks.
         
         
            Artikkel 2
            Nõukogu eesistuja esitab liidu nimel teate Ameerika Ühendriikide valitsusele, et liit on lõpetanud sisemenetlused, mis on vajalikud lepingu pikendamiseks vastavalt lepingu artikli 12 punktile b.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 18. september 2018
            
               
                  Nõukogu nimel
               
               
                  eesistuja
               
               G. BLÜMEL
            
         
         
            (1)  3. juuli 2018. aasta nõusolek (Euroopa Liidu Teatajas seni avaldamata).
         
            (2)  Nõukogu 13. oktoobri 1998. aasta otsus 98/591/EÜ Euroopa Ühenduse ja Ameerika Ühendriikide valitsuse teadus- ja tehnoloogiakoostöö lepingu sõlmimise kohta (EÜT L 284, 22.10.1998, lk 35).
         
            (3)  Nõukogu 4. oktoobri 2004. aasta otsus 2004/756/EÜ lepingu sõlmimise kohta, millega pikendatakse Euroopa Ühenduse ja Ameerika Ühendriikide valitsuse vahelist teadus- ja tehnikakoostöö lepingut (ELT L 335, 11.11.2004, lk 5).
         
            (4)  Nõukogu 30. märtsi 2009. aasta otsus 2009/306/EÜ Euroopa Ühenduse ja Ameerika Ühendriikide valitsuse vahelise teadus- ja tehnoloogiakoostöö lepingu pikendamise ja muutmise kohta (ELT L 90, 2.4.2009, lk 20).
         
            (5)  Nõukogu 14. aprilli 2014. aasta otsus 2014/240/EL Euroopa Ühenduse ja Ameerika Ühendriikide valitsuse teadus- ja tehnoloogiakoostöö lepingu pikendamise kohta (ELT L 128, 30.4.2014, lk 43).